**СТАТУТ О ИЗМЕНАМА СТАТУТА**

**ХЕМИЈСКО-ПРЕХРАМБЕНE И ТЕКСТИЛНE ШКОЛE**

**„УРОШ ПРЕДИЋ“ ЗРЕЊАНИН**

**Зрењанин, септембар 2020. године**

На основу члана 119. став 1. тачка 1. Закона о основама система образовања и васпитања (''Службени гласник Републике Србије'', број 88/17, 27/18-други закони ,10/19 и 6/20 ), и члана 32. став 1. тачка 1, члана 199. и члана 200. став 4. Статута Хемијско-прехрамбене и текстилне школе „Урош Предић“ Зрењанин (деловодни број 53/4-6 од 21.03.2018. године, 53/3-10 од 22.01.2019. године, 53/6-4 од 09.04.2019. године и 53/21-8 од 26.02.2020. године), Школски одбор је на својој седници одржаној дана 15.09.2020. године, донео

**СТАТУТ**

**О**

**ИЗМЕНАМА СТАТУТА**

**Хемијско-прехрамбене и текстилне школе**

**„Урош Предић“ Зрењанин**

**Члан 1.**

Овим Статутом о изменама Статута Хемијско-прехрамбене и текстилне школе „Урош Предић“ Зрењанин врше се измене у Статуту Хемијско-прехрамбене и текстилне школе „Урош Предић“ Зрењанин (дел.бр. 53/4-6 од 21.03.2018. године, 53/3-10 од 22.01.2019. године, 53/6-4 од 09.04.2019. године, 53/21-8 од 26.02.2020 и 53/22-13 од 13.05.2020. године).

**Члан 2.**

Члан 85. став 3. Статута мења се и гласи:

„Запослени треба да заокружи иза презимена и имена сваког кан­ди­да­та реч „позитивно“ или реч „негативно“.“

**Члан 3.**

Члан 87. став 6. и 7. Статута мењајуе се и сада гласе:

„Запослени се изјашњавају иза паравана, заокруживањем хемијском оловком речи иза презимена и имена сваког кандидата – „позитивно“ или речи – „негативно“, и листиће убацују у гласачку кутију која се налази испред Комисије за спровођење тајног изјашњавања .

Реч „позитивно“ као и реч „негативно“ може се заокружити за више од једног кандидата.“

**Члан 4.**

Члан 115. Статута мења се и гласи:

„Тим за заштиту ученика од дискриминације, насиља, злостављања и занемаривања, у оквиру и поред послова из опште надлежности стручних органа (члан 56. Статута), обавља посебно следеће послове:

1. припрема програм заштите у складу са специфичностима установе и утврђеним мерама за унапређивање на основу анализе стања у складу са Правилником о протоколу поступања у установи у одговору нанасиље, злостављање и занемаривање;
2. информише децу и ученике, запослене и родитеље о планираним активностима и могућности тражења подршке и помоћи од тима за заштиту у складу са Правилником о протоколу поступања у установи у одговору нанасиље, злостављање и занемаривање ;
3. учествује у обукама и пројектима за развијање компетенција запослених потребних за превенцију и интервенцију у ситуацијама насиља, злостављања и занемаривања у складу са Правилником о протоколу поступања у установи у одговору нанасиље, злостављање и занемаривање;
4. предлаже мере за превенцију и заштиту, организује консултације и учествује у процени ризика и доношењу одлука о поступцима у случајевима сумње или дешавања насиља, злостављања и занемаривања у складу са Правилником о протоколу поступања у установи у одговору нанасиље, злостављање и занемаривање;
5. укључује родитеље у превентивне и интервентне мере и активности у складу са Правилником о протоколу поступања у установи у одговору нанасиље, злостављање и занемаривање ;
6. прати и процењује ефекте предузетих мера за заштиту деце и ученика и даје одговарајуће предлоге директору у складу са Правилником о протоколу поступања у установи у одговору нанасиље, злостављање и занемаривање ;
7. сарађује са стручњацима из других надлежних органа, организација, служби и медија ради свеобухватне заштите деце и ученика од насиља, злостављања и занемаривања у складу са Правилником о протоколу поступања у установи у одговору нанасиље, злостављање и занемаривање ;
8. води и чува документацију у складу са Правилником о протоколу поступања у установи у одговору нанасиље, злостављање и занемаривање ;
9. извештава стручна тела и орган управљања у складу са Правилником о протоколу поступања у установи у одговору нанасиље, злостављање и занемаривање;
10. анализира стање у остваривању равноправности и једнаких могућности у складу са Правилником о поступању установе у случају сумње или утврђеног дискриминаторног понашања и вређања угледа, части или достојанства личности ;
11. припрема програм превенције у складу са Правилником о поступању установе у случају сумње или утврђеног дискриминаторног понашања и вређања угледа, части или достојанства личности ;
12. информише учеснике у образовању, запослене и родитеље о планираним активностима и могућностима пружања подршке и помоћи у складу са Правилником о поступању установе у случају сумње или утврђеног дискриминаторног понашања и вређања угледа, части или достојанства личности;
13. учествује у пројектима и обукама за развијање потребних знања и вештина за превенцију и поступање у случајевима дискриминаторног понашања у складу са Правилником о поступању установе у случају сумње или утврђеног дискриминаторног понашања и вређања угледа, части или достојанства личности;
14. предлаже мере за унапређивање превенције и заштите од дискриминације, организује консултације и учествује у доношењу одлука о начину поступања у случајевима сумње на дискриминаторно понашање у складу са Правилником о поступању установе у случају сумње или утврђеног дискриминаторног понашања и вређања угледа, части или достојанства личности;
15. укључује родитеље у планирање мера и спровођење активности за спречавање и сузбијање дискриминаторног понашања у складу са Правилником о поступању установе у случају сумње или утврђеног дискриминаторног понашања и вређања угледа, части или достојанства личности ;
16. прати и процењује ефекте предузетих мера и активности за спречавање и сузбијање дискриминаторног понашања и даје одговарајуће предлоге директору у складу са Правилником о поступању установе у случају сумње или утврђеног дискриминаторног понашања и вређања угледа, части или достојанства личности ;
17. сарађује са школском управом Министарства и другим надлежним органима, организацијама и службама, ради спречавања и заштите од дискриминације у складу са Правилником о поступању установе у случају сумње или утврђеног дискриминаторног понашања и вређања угледа, части или достојанства личности ;
18. води и чува посебну документацију о случајевима и појавним облицима дискриминације, броју пријава и притужби, броју спроведених неформалних и формалних поступака, њиховом исходу и др. у складу са Правилником о поступању установе у случају сумње или утврђеног дискриминаторног понашања и вређања угледа, части или достојанства личности;
19. предузима и друге активности у складу са Правилником о протоколу поступања у установи у одговору нанасиље, злостављање и занемаривање и Правилником о поступању установе у случају сумње или утврђеног дискриминаторног понашања и вређања угледа, части или достојанства личности.“

**Члан 5.**

Остале одредбе Статута Хемијско-прехрамбене и текстилне школе „Урош Предић“ Зрењанин (дел.бр. 53/4-6 од 21.03.2018. године, 53/3-10 од 22.01.2019. године, 53/6-4 од 09.04.2019. године, 53/21-8 од 26.02.2020 и 53/22-13 од 13.05.2020. године).

остају непромењене.

**Члан 6.**

Овај статут ступа на снагу осмог дана од дана објављивања на огласној табли Школе.

**ПРЕДСЕДНИК ШКОЛСКОГ ОДБОРА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Станиша Ристић**

Објављен на огласној табли Школе дана \_\_\_\_\_\_2020. године

Секретар школе:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сања Рибар Туцаков